อัยการทหารสั่งฟ้อง รักษ์ชาติ ผู้ต้องหาคดีประชามติ ศาลให้ประกัน 5 หมื่น ไม่กำหนดเงื่อนไข
อัยการทหารสั่งฟ้อง รักษ์ชาติ ผิดคำสั่งหัวหน้า คสช. ที่3/2558 และ พรบ.ประชามติ ม.61(1) วรรคสองและวรรคสาม ด้านศาลอนุญาตปล่อยตัวชั่วคราว ใช้หลักทรัพย์ 5 หมื่นบาท พร้อมเตรียมถอนหมายจับ1พ.ย.2559 ผู้สื่อข่าว รายงานว่า เวลา 10.30น. รักษ์ชาติ วงศ์อธิชาติ ได้เดินทางเข้าพบอัยการศาลทหาร ที่กรมพระธรรมนูญ สืบเนืองมาจากคดีแจกแผ่นพับ ใบปลิว และเอกสารให้ความรู้เรื่องร่างรัฐธรรมนูญและการลงประชามติ โดยมีเนื้อหาบางส่วนที่รณรงค์ให้ไม่รับร่างรัฐธรรมนูญ บริเวณพื้นที่ตลาดเคหะบางพลี จังหวัดสมุทรปราการ ในวันที่ 23 มิ.ย. 2559 โดยรักษ์ชาติ เคยให้สัมภาษณ์ว่า ตนไม่ได้ร่วมแจกเอกสารในครั้งนั้น เพียงแต่ไปสังเกตการณ์เท่านั้นในเวลา 15.30น. อัยการศาลทหารได้มีความเห็นสั่งฟ้อง รักษ์ชาติต่อศาลทหารเป็นคดีหมายเลขดำที่929/2559ข้อหาฝ่าฝืนคำสั่งหัวหน้า คสช.ฉบับที่3/2558 ข้อ 12 ร่วมกันชุมนุมทางการเมืองตั้งแต่ 5 คน ขึ้นไป และข้อหาตามพ.ร.บ.ว่าด้วยการออกเสียงประชามติร่างรัฐธรรมนูญ พ.ศ. 2559 มาตรา 61(1) วรรคสองและวรรคสาม ศาลทหารมีความเห็นรับฟ้องคดี และศาลได้สั่งขังระหว่างพิจารณาคดีด้านรักษ์ชาติ ได้ยื่นคำร้องขอปล่อยตัวชั่วคราวต่อศาล จากนั้นเวลา 16.30น. ศาลทหารอนุญาตให้ปล่อยตัวชั่วคราวโดยมีหลักทรัพย์ประกันตัวเป็นเงินสด 50000บาท โดยไม่ได้กำหนดเงื่อนไขปล่อยตัวชั่วคราวทั้งนี้อัยการทหารแจ้งว่าจะดำเนินการถอนหมายจับ รักษ์ชาติ ต่อศาลทหาร เนื่องจาก รักษ์ชาติ ได้เดินทางมาพบอัยการและส่งฟ้องคดีเป็นที่เรียบร้อยแล้วในคดีนี้นอกจาก รักษ์ชาติแล้วยังมีผู้ที่ถูกดำเนินคดีจากเหตุการณ์เดียวกันนี้อีก 12 คน ได้แก่ พรรณทิพย์ แสงอาทิตย์ ปีใหม่ รัฐวงษา เตือนใจ แวงคำ กรชนก ธนะคูณ วรวุฒิ บุตรมาตร รังสิมันต์ โรม กรกช แสงเย็นพันธ์ อนันต์ โลเกตุ ธีรยุทธ นาขนานรำ ยุทธนา ดาศรี สมสกุล ทองสุกใส และนันทพงศ์ ปานมาศเรียบเรียงจาก 
อัยการทหารสั่งฟ้อง รักษ์ชาติ ผิดคำสั่งหัวหน้า คสช. ที่3/2558 และ พรบ.ประชามติ ม.61(1) วรรคสองและวรรคสาม ด้านศาลอนุญาตปล่อยตัวชั่วคราว ใช้หลักทรัพย์ 5 หมื่นบาท พร้อมเตรียมถอนหมายจับ 1พ.ย.2559
คำสั่งหัวหน้า คสช. 3/2558,พรบ.ประชามติ,รักษ์ชาติ วงศ์อธิชาติ,ศาลทหาร,แจกใบปลิว